јули, 2019

**С О О П Ш Т Е Н И Е**

Министерството за транспорт и врски известува дека согласно Уредбата за начинот на распределба, дистрибуција и ревизија на искористеноста на дозволите за меѓународен превоз на стока („Службен весник на Република Македонија“ бр. 163/18), во член 27 од истата е утврдено дека дистрибуцијата на месечните ЕКМТ дозволи ќе започне од месец август во тековната година.

За таа цел, Министерството за транспорт и врски  ги известува сите превозници кои имаат во сопственост возила со Еуро 5 и/или Еуро 6 стандард дека месечните  ЕКМТ дозволи ќе се дистрибуираат врз основа на поднесено барање преку посебен електронски систем, секој ден, започнувајќи од 01.08.2019 година  до крајот на годината во согласност со  потребите на превозниците.

Дистрибуцијата  на месечните ЕКМТ дозволи за 2019 година се врши согласно член 25 став (6) од Уредбата кој гласи :

„Месечните ЕКМТ дозволи се одобруваат за подигање по две дозволи на секои четири слободни моторни возила непокриени со годишни ЕКМТ дозволи со соодветен еуро стандард, односно по две на секои две моторни возила со соодветен еуро стандард за превозници кои не користат годишни ЕКМТ дозволи. Приоритет при одобрување за подигање на месечни ЕКМТ дозволи имаат превозници кои не користат годишни ЕКМТ дозволи.“

Во процесот на одобрување/неодобрување на секое поединечно барање доставено од страна на превозникот, се применува член 27 став (2) од Уредбата кој гласи :

 „За дистрибуција на поединечни транспортни дозволи и месечни ЕКМТ дозволи по поднесено барање од став (1) **на овој член на превозникот му се проверува**: број и вид на добиени годишни ЕКМТ дозволи и процентуална покриеност на вкупниот влечен моторен возен парк со годишни ЕКМТ дозволи; подигнати поединечни транспортни дозволи вклучувајќи ги и годишните; подигнати месечни ЕКМТ дозволи; број на правилно искористени поединечни транспортни дозволи; навремено доставени извештаи за извршени превози односно вратени листови од ЕКМТ дневникот за патување **како и проверка на број на вработени возачи со важечки СПК на возач, ставени во сооднос со број на влечни, товарни моторни возила со важечки извод од лиценца за вршење на меѓународен превоз на стока.“**

Министерството за транспорт и врски го задржува правото врз основа на ревизија на искористеноста на дозволите од страна на Комисијата согласно член 5 од Уредбата да одреди број на месечни ЕКМТ дозволи кои ќе се дистрибуираат по месеци со цел да се овозможи рационално користење на истите за период од 5 месеци до крајот на годината.

**Напомена**: користењето на месечните ЕКМТ дозволи е согласно ПРИРАЧНИК ЗА КОРИСНИКОТ ИЗДАДЕН ОД ЕКМТ Секретаријатот  при што важат истите правила како и за годишни ЕКМТ дозволи, а со дозволата во возилото задолжително се носат: ЕКМТ дневник; Сертификат за сообразност за влечно или товарно возило (зелена боја), а за приклучното возило (жолта боја) за двете возила задолжително се носи ЕКМТ тест сертификат за подготвеност за сообраќај на товарните моторни и приклучни возила (бела боја) со рок на важење кој е соодветен на важноста на ЕКМТ дозволата и повеќе.

Со почит,

МИНИСТЕРСТВО ЗА ТРАНСПОРТ И ВРСКИ